فداك الفاسبوك القديم لي مشی ليا كان عندي واحد الصديق من العراق  كنا مره مره أنا وياه كانهضرو  هو عقل عليا يامات النضال ديال تاودا وأكال حراك الريف  اليوم طلع ليا عاوتاني الفاسبوك ديالو  وأنا نصيفط ليه طلب الصداقه  قاليا وفين غبرتي أصاحبي  قلت غا مارك دار ليا الشطابه فموقع فاسبوك وعاد رجعت  قاليا فين وصلتو مزال فالمعركه ديالكم هل حسمتم واش المغرب عربي ولا أمازيغي  قلت ليه أاه حسمنا مده هادي  قاليا شنو النتيجه قلت ليه وصلنا لأن المغرب أمازيغي  قاليا وباعتراف من الدوله قلت ليه أه باعتراف منها وبمباركتها وهذ السنه المغرب كامل احتفل برأس السنه الأمازيغيه  قاليا مبروك حبيبي والله مبروك فرحت لكم كثير  مزال ماكملش هضرتو قطعتو وقلت ليه مكاين لا مبروك لا لاوي  قاليا علاش مالكم  قلت ليه عاوتاني راه دخلنا فمعركه جديده  قاليا كيفاش مع من  قلت ليه مع بعضنا ماعرفنا راسنا أمازيغ ولا موريين  قاليا سمحليا صديقي وضعكم مقود وقيله نتما خلقكم سيدي ربي غا من أجل المعارك غاتبقاو تقلبو شكون نتما حتی يوم القيامه وحتی تمه سيدي ربي ومغايعرفش شكون نتما  وبلوكاني ولد تكزينت